‘Una desfilada de pel·lícula’ per a fomentar el comerç local
19 d’abril 2023

![](/media/5snjkafz/img_7988_c.jpg?width=850&height=566.6666666666666)

El dissabte 22 d'abril, a partir de les 18.00 hores, l'Associació de Comerciants 9 d'Octubre juntament amb la regidoria de Comerç i Mercats de l'Ajuntament de Sagunt organitzen una desfilada de moda en l'avinguda 9 d'Octubre del Port de Sagunt.

La regidora delegada de Comerç i Mercats, Ana María Quesada, ha volgut agrair a les associacions la seua labor per a dur a terme actes com esta desfilada: «**Donar les gràcies per comptar amb l'ajuntament, amb el Departament de Comerç i Mercats per a tirar-vos una mà, encara que siga per a organitzar-ho**». A més, l'alcalde de Sagunt, Darío Moreno, ha manifestat sobre l'esdeveniment: «**Jo crec que esta és una gran iniciativa, he de donar-vos l'enhorabona perquè som conscients del que costa muntar un esdeveniment i de l'esforç i hores que s'han de dedicar per a poder tirar avant tot això**». També ha destacat la visibilitat i la captació de recursos, ja que la Generalitat Valenciana també ha donat suport a este esdeveniment.

Així mateix, el president de l'Associació de Comerciants 9 d'Octubre Gregorio García, ha explicat que a les 18.00 hores començarà un _tardeo_ amb música variada en directe per a tots els públics interpretada pel grup local anomenat 18M i a les 20.00 hores serà el plat fort de la programació, la desfilada. Des de les 13.00 hores estarà tallada l'avinguda 9 d'Octubre, des del carrer Fornàs fins a la rotonda del Teide. L'acte tindrà dos escenaris, un en el qual tocarà el grup 18M i un altre en el qual es farà la desfilada, que també constarà de passarel·la, _photocall_ i 500 seients.

Gregorio García, ha afirmat: «**El que pretenem és ambientar i afavorir perquè les famílies puguen passejar per l'avinguda tranquil·lament, encara que només siga per un dia fer una zona per als vianants**». També ha assenyalat que des de l'associació estan treballant per a fomentar les compres del comerç local i la importància que té el comerç de proximitat. Des de l'associació s'ha intentat «**fer una cosa diferent**» perquè siga una desfilada «**fluida i divertida**», per la qual cosa es representaran als 17 comerços participants en una escena de cinema amb la seua banda sonora.

![](/media/jdhpczrx/carteldesfile_c.jpg?width=561.8806306306307&height=850)

*   [](http://www.facebook.com/sharer.php?u=https://aytosagunto.es/va/actualitat/una-desfilada-de-pel-lícula-per-a-fomentar-el-comerç-local/ "Facebook")
*   [](http://twitter.com/share?url=https://aytosagunto.es/va/actualitat/una-desfilada-de-pel-lícula-per-a-fomentar-el-comerç-local/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/una-desfilada-de-pel-lícula-per-a-fomentar-el-comerç-local/ "Linked In")
*   [](mailto:?body=https://aytosagunto.es/va/actualitat/una-desfilada-de-pel-lícula-per-a-fomentar-el-comerç-local/)